open-index/open-wikipedia-markdown huggingface dataset:
Θάλασσα των Κρίσεων

Η **Θάλασσα των Κρίσεων** (λατινικά: *Mare Crisium*) είναι σεληνιακή θάλασσα. Βρίσκεται στα βορειοανατολικά της Θάλασσας της Γαλήνης (*Mare Tranquillitatis*) και εκτιμάται ότι σχηματίστηκε πριν από 4,55 με 3,85 δισεκατομμύρια χρόνια.

## Χαρακτηριστικά
Έχει διάμετρο 555 χλμ. και εμβαδόν 176.000 τ.χλμ. Ο πυθμένας της είναι επίπεδος, με αξιόλογο χαρακτηριστικό ένα δακτύλιο από ράχες (*dorsa*) κοντά στα όριά του. Ο σχηματισμός που θυμίζει ακρωτήριο και προεξέχει προς τα νοτιοανατολικά της θάλασσας ονομάζεται *Promontorium Agarum*. Στο δυτικό χείλος της Θάλασσας είναι ο κρατήρας Γιερκς, ενώ στα νοτιοανατολικά είναι ο παρόμοιος κρατήρας Λικ. Ο κρατήρας Πικάρ βρίσκεται σε μικρή απόσταση στα ανατολικά του Γιερκς και βορειοδυτικά του Πικάρ είναι οι κρατήρες Πιρς και Σουίφτ. *Ejecta* από τον σχηματισμό του κρατήρα Πρόκλου επικαλύπτουν το βορειοδυτικό μέρος της.

## Ονομασία
Όπως και οι υπόλοιπες «θάλασσες» της Σελήνης, ονομάστηκε έτσι από τον Ιταλό αστρονόμο του 17ου αιώνα Τζοβάνι Ριτσιόλι, του οποίου το σύστημα ονοματοδοσίας παραμένει μέχρι σήμερα.

Ο συγκεκριμένος σχηματισμός στη σεληνιακή επιφάνεια ονομάστηκε επίσης Κασπία Θάλασσα από τους Τόμας Χάριοτ (Thomas Harriot), Πιερ Γκασσεντί (Pierre Gassendi) και Michael Van Langren. Ο Γιούεν Α. Ουίτακερ (Ewen A. Whitaker) εικάζει πως προσδόθηκε το όνομα αυτό διότι ο σχηματισμός έχει την ίδια θέση στη Σελήνη με αυτή της Κασπίας στη Γη, αναφορικά με χάρτες της Ευρώπης, της Βόρειας Αφρικής και της Μέσης Ανατολής. Ο Άγγλος αστρονόμος Ουίλιαμ Γκίλμπερτ (William Gilbert) ανέφερε την περιοχή ως "Μπριτάνια" (από τη Βρετανία) σε χάρτη που συνέταξε περ. στα 1600.

## Παρατήρηση και εξερεύνηση
Η Θάλασσα των Κρίσεων είναι μόλις ορατή δια γυμνού οφθαλμού από τη Γη. Φαίνεται ως μια σκουρόχρωμη κηλίδα στο όριο της ορατής πλευράς του φυσικού μας δορυφόρου.

Στην περιοχή συνετρίβη το 1969 το σοβιετικό μη επανδρωμένο διαστημόπλοιο Λούνα 15, ενώ το 1976 το επίσης σοβιετικό ρομποτικό σκάφος Λούνα 24 προσσεληνώθηκε, συνέλεξε δείγματα του εδάφους και τα επέστρεψε πίσω στη Γη.

## Παραπομπές


## Εξωτερικοί σύνδεσμοι

*Η Θάλασσα των Κρίσεων στο ''The Moon Wiki''  

Κατηγορία:Σεληνιακές θάλασσες
NGC 1058

thumb|right|250px|Ο NGC 1058
Ο **[[Νέος Γενικός Κατάλογος|NGC]] 1058** είναι γαλαξίας Σίφερτ Τύπου 2 στον αστερισμό Περσέα. Απέχει 27,4 εκατομμύρια έτη φωτός από τη Γη και έχει φαινόμενο μέγεθος 11,82. 

Τον ανακάλυψε ο αστρονόμος Ουίλιαμ Χέρσελ στις 17 Ιανουαρίου 1787.

## Αναφορές

## Παραπομπές


## Εξωτερικοί σύνδεσμοι
* 

1058
10314
02193
Κατηγορία:Περσεύς (αστερισμός)
Κατηγορία:Γαλαξίες Σίφερτ
IC 5148

Το **IC 5148** είναι πλανητικό νεφέλωμα στον αστερισμό Γερανός. Απέχει περίπου 3.000 έτη φωτός και επεκτείνεται με ρυθμό 50 χιλιομέτρων ανά δευτερόλεπτο, από τους ταχύτερους σε όλα τα γνωστά πλανητικά νεφελώματα.

## Παραπομπές


## Εξωτερικοί σύνδεσμοι

Κατηγορία:Αντικείμενα IC
Κατηγορία:Πλανητικά νεφελώματα
Κατηγορία:Γερανός (αστερισμός)
Ωμ (κρατήρας)

Ο **Ωμ** (*Ohm*) είναι κρατήρας πρόσκρουσης διαμέτρου 64 χλμ. ο οποίος βρίσκεται στην αθέατη από τη Γη πλευρά της Σελήνης. Βρίσκεται στα νότια του κρατήρα Comrie και ο δευτερεύων κρατήρας Comrie K είναι προσκολλημένος στο βορειοανατολικό του χείλος. Στα βορειοδυτικά του βρίσκεται ο κρατήρας Στέρνμπεργκ και στα νοτιοδυτικά ο Kamerlingh Onnes.

Ο Ωμ βρίσκεται στο κέντρο πελώριας περιοχής που καλύπτεται από *ejecta*. Η εξωτερικές επιφάνειες είναι καθαρές σε ακτίνα 20-30 χλμ., αλλά πέρα από εκεί η περίμετρος είναι καλυμμένη με υλικό και έχει μεγαλύτερη λευκαύγεια. Ο κρατήρας χρονολογείται στην Κοπερνίκεια περίοδο. Το εξωτερικό του χείλος είναι επακριβώς καθορισμένο, εκτός από μια περιοχή του στο νότιο μέρος που είναι κατάτι ακανόνιστη. Η εσωτερική επιφάνεια πέφτει σε ένα εσωτερικό στρώμα υλικού που υποχώρησε και κατηφορίζει προς τον πυθμένα.

## Παραπομπές


## Βιβλιογραφία
* 
* 
* 
* 
* 
* 
* 
* 
* 
* 
* 
* 

## Εξωτερικοί σύνδεσμοι
* 

Κατηγορία:Κρατήρες Σελήνης
NGC 330

Το **[[Νέος Γενικός Κατάλογος|NGC]]&nbsp;330** είναι σφαιρωτό σμήνος στο Μικρό Νέφος του Μαγγελάνου στον αστερισμό Τουκάνα. Έχει διάμετρο 1,4' και φαινόμενο μέγεθος +9,6&nbsp;mag. 

Το ανακάλυψε την 1η&nbsp;Αυγούστου 1826 ο Σκοτσέζος αστρονόμος Τζέιμς Ντάνλοπ (James Dunlop).

## Αναφορές

## Εξωτερικοί σύνδεσμοι

0330
Κατηγορία:Σφαιρωτά σμήνη
Κατηγορία:Τουκάνα (αστερισμός)
NGC 350

Ο **[[Νέος Γενικός Κατάλογος|NGC]] 350** είναι φακοειδής γαλαξίας στον αστερισμό Κήτος. Τον ανακάλυψε ο Γερμανός αστρονόμος Άλμπερτ Μαρτ (Albert Marth) στις 27 Σεπτεμβρίου 1864.

## Παραπομπές


## Αναφορές

## Εξωτερικοί σύνδεσμοι
* 

0350
03690
Κατηγορία:Φακοειδείς γαλαξίες
Κατηγορία:Κήτος (αστερισμός)
-01-03-069
NGC 328

Ο **[[Νέος Γενικός Κατάλογος|NGC]] 328** είναι ραβδωτός σπειροειδής γαλαξίας στον αστερισμό Φοίνικα. Απέχει περίπου 300 εκατομμύρια έτη φωτός από τη Γη και τον ανακάλυψε ο αστρονόμος Τζων Χέρσελ (John Herschel) στις 5 Σεπτεμβρίου 1836.

## Αναφορές

0328
03399
Κατηγορία:Ραβδωτοί σπειροειδείς γαλαξίες
Κατηγορία:Φοίνιξ (αστερισμός)
Λειτουργική προπόνηση

Η **λειτουργική προπόνηση** είναι είδος εκγύμνασης χωρίς πληθώρα μηχανημάτων και γενικά εξοπλισμού. Αυτού του είδους η γυμναστική αρχικά χρησιμοποιούταν για την αποκατάσταση ενός μυϊκού ιστού μετά από ένα τραυματισμό ή/και για έναν αθλητή που έχει τραυματιστεί ούτως ώστε να ανακτήσει τις δυνάμεις του. Τώρα όμως η λειτουργική προπόνηση δεν χρησιμοποιείται μόνο για θεραπεία ή για αποκατάσταση τραυματισμένου μυϊκού ιστού, αλλά επιπλέον έχει γίνει τρόπος ζωής για πολλούς αθλητές, αφού πλέον περιλαμβάνει ασκήσεις δύναμης και εκρηκτικότητας και γενικά για οποιονδήποτε θέλει να παραμένει σε φόρμα. Ο καθένας θα μπορούσε να χρησιμοποιήσει αυτό του είδους γυμναστικής και να γυμνάζεται στο επίπεδο που ο αθλούμενος επιθυμεί. Τώρα αυτού του είδους προπόνηση έχει συμβεβληθεί σε πολλά γυμναστήρια  και είναι ένα πρόγραμμα που πάρα πολλοί ασκούμενοι το προτιμούν με μόνο εξοπλισμό σχοινιά τύπου TRX, μπάλες γυμναστικής και kettlebell. Συνοπτικά θα λέγαμε ότι η λειτουργική προπόνηση περιλαμβάνει τα πιο αξιόπιστα προγράμματα γυμναστικής αφού μπορεί να χρησιμοποιηθεί από τον καθένα χωρίς να έχει σχέση η ηλικία, το βάρος, το φύλο κ.ο.κ., χωρις να διατρέχει κίνδυνο τραυματισμού.

Κατηγορία:Γυμναστική
Κατηγορία:Σωματική άσκηση
NGC 327

Ο **[[Νέος Γενικός Κατάλογος|NGC]] 327** είναι σπειροειδής γαλαξίας στον αστερισμό Κήτος. Τον ανακάλυψε στις 27 Σεπτεμβρίου 1864 ο Γερμανός αστρονόμος Άλμπερτ Μαρτ (Albert Marth) και κοντά του βρίσκονται οι γαλαξίες  NGC 329, NGC 325 και NGC 321.

## Υπερκαινοφανείς
Έχει παρατηρηθεί ένας υπερκαινοφανής στον NGC 327: ο τύπου Ia **SN2021aclv**.

## Παραπομπές


## Αναφορές

## Εξωτερικοί σύνδεσμοι
* 

0327
03462
Κατηγορία:Σπειροειδείς γαλαξίες
Κατηγορία:Κήτος (αστερισμός)
-01-03-047
Φιλελεύθερος συντηρητισμός

Ο **φιλελεύθερος συντηρητισμός** είναι μια πολιτική ιδεολογία που συνδυάζει συντηρητικές πολιτικές με φιλελεύθερες στάσεις, ειδικά σε οικονομικά θέματα αλλά και σε κοινωνικά θέματα, αντιπροσωπεύοντας ένα είδος πολιτικού συντηρητισμού που επηρεάζεται έντονα από τον φιλελευθερισμό. 

Η ιδεολογία ενσωματώνει την κλασική-φιλελεύθερη άποψη για τον οικονομικό παρεμβατισμό, σύμφωνα με την οποία τα άτομα πρέπει να είναι ελεύθερα να συμμετέχουν στην αγορά και να δημιουργούν πλούτο χωρίς κυβερνητική παρέμβαση. Ωστόσο, οι φιλελεύθεροι συντηρητικοί υποστηρίζουν επίσης ότι τα άτομα δεν μπορούν να εξαρτώνται πλήρως από την ατομική τους ευθύνη για να ενεργούν υπεύθυνα σε άλλους τομείς της ζωής, οπότε χρειάζονται την κρατική παρέμβαση. Επομένως, πιστεύουν ότι ένα ισχυρό κράτος είναι απαραίτητο για τη διασφάλιση του νόμου και της τάξης και ότι χρειάζονται θεσμοί για να καλλιεργήσουν ένα αίσθημα υποχρέωσης και ευθύνης έναντι του έθνους. Υποστηρίζουν επίσης τις πολιτικές ελευθερίες, μαζί με ορισμένες κοινωνικά συντηρητικές θέσεις. 

Στην Ευρώπη, ο φιλελεύθερος συντηρητισμός είναι η κυρίαρχη μορφή του σύγχρονου συντηρητισμού και της κεντροδεξιάς πολιτικής. Τα περισσότερα ευρωπαϊκά φιλελεύθερα-συντηρητικά κόμματα προσχωρούν στο Ευρωπαϊκό Λαϊκό κόμμα, που δημιουργήθηκε αρχικά από χριστιανοδημοκράτες.

Παρότι οι δύο έννοιες, του «συντηρητισμού» και του «φιλελευθερισμού», είχαν διαφορετικές σημασίες, με την πάροδο του χρόνου και σε όλες τις χώρες ο όρος «φιλελεύθερος συντηρητισμός» έχει χρησιμοποιηθεί σε αρκετές διαφορετικές περιπτώσεις. Έρχεται σε αντίθεση με τον αριστοκρατικό συντηρητισμό, ο οποίος απορρίπτει την αρχή της ισότητας ως κάτι ασυμβίβαστο με την ανθρώπινη φύση τονίζοντας ταυτόχρονα την *ιδέα της φυσικής ανισότητας*.

Με το πέρας των ετών, η συντηρητική ιδεολογία στις δημοκρατικές χώρες «αγκάλιασε» και υιοθέτησε τυπικούς φιλελεύθερους θεσμούς, όπως το κράτος δικαίου, την ατομική ιδιοκτησία, την ελεύθερη οικονομία της αγοράς κ.α. κάνοντας το φιλελεύθερο στοιχείο του φιλελεύθερου συντηρητισμού να γίνει αποδεκτό από την πλευρά του συντηρητικού στρατοπέδου.

## Παραπομπές


Κατηγορία:Συντηρητισμός
Κατηγορία:Φιλελευθερισμός
Νίκος Ορφανός (καλαθοσφαιριστής)

Ο **Νίκος Ορφανός**, γεννημένος στις 19 Απριλίου 1982, είναι Έλληνας πρώην επαγγελματίας καλαθοσφαιριστής, ο οποίος φόρεσε για πέντε χρόνια την φανέλα του Άρη.

## Καριέρα
Ο Νίκος Ορφανός ξεκίνησε την επαγγελματική του καριέρα σε ηλικία 19 ετών από την ομάδα του Άρη. Με τους "κίτρινους" κατέκτησε το FIBA Champions Cup του 2003 και το κύπελλο Ελλάδας του 2004. Επίσης, έφθασε σε δύο ακόμη τελικούς του κυπέλλου, όπως και τον τελικό του ULEB Cup του 2006, όπου ο Άρης ηττήθηκε από την Ντιναμό Μόσχας με 73-60. Την ίδια χρονιά, οι "κίτρινοι" κατέλαβαν την τρίτη θέση του ελληνικού πρωταθλήματος και κέρδισαν το δικαίωμα να αγωνιστούν στην Ευρωλίγκα της επόμενης χρονιάς, για πρώτη φορά μετά από 15 σεζόν.

Το 2006-07, μεταγράφηκε στην ομάδα της ΑΕ Λάρισας, με την οποία κατέλαβε την ενδέκατη θέση στην διοργάνωση της Α1 κατηγορίας. Ακολούθησε η μεταγραφή του στον Α.Μ.Σ. Πανόραμα, με την ομάδα της Θεσσαλονίκης να κατακτά την δεύτερη θέση στο πρωτάθλημα της Α2 εθνικής κατηγορίας, αλλά λόγω οικονομικών προβλημάτων να μην καταφέρνει να δηλώσει συμμετοχή στο πρωτάθλημα της Α1.

Το 2008-09, συμμετείχε στο πρωτάθλημα της Α2 με την ομάδα του Κεραυνού Αιγίου, ο οποίος με 12 νίκες και 18 ήττες κατετάγη 14ος σε σύνολο 16 ομάδων. Την επόμενη χρονιά, κατέλαβε την πέμπτη θέση στην Α2 με την Ολυμπιάδα Πατρών, ενώ το 2010-11 φόρεσε την φανέλα του Κόροιβου Αμαλιάδας.

Το 2011-12, παρέμεινε στο πρωτάθλημα της Α2, αυτή την φορά αγωνιζόμενος με την ομάδα του ΟΦΗ, ενώ στην τελευταία του χρονιά ως επαγγελματίας αγωνίστηκε στο πρωτάθλημα της Β' εθνικής με την ομάδα του Φίλιππου Βέροιας, βοηθώντας την ομάδα της Ημαθίας να κερδίσει την άνοδο της στην Α2.

## Παραπομπές


## Πηγές
* Orfanos Nikos - Eurobasket
* Ο Νίκος Ορφανός στον ΟΦΗ (25-9-2011)

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Λάρισας
Κατηγορία:Καλαθοσφαιριστές Ολυμπιάδας Πατρών
Κατηγορία:Καλαθοσφαιριστές Κόροιβου Αμαλιάδας
Κατηγορία:Καλαθοσφαιριστές ΟΦΗ
Κατηγορία:Καλαθοσφαιριστές Φιλίππου Βέροιας
Κατηγορία:Σούτινγκ γκαρντ
Ένωση Επαγγελματικού Ποδοσφαίρου Ουκρανίας

Η **Ένωση Επαγγελματικού Ποδοσφαίρου Ουκρανίας** (ουκρανικά: Професіональна футбольна ліга України, ПФЛ) αποτελεί αθλητική οργάνωση που εκπροσωπεί όλους τους επαγγελματικούς ποδοσφαιρικούς συλλόγους στην Ουκρανία. Η ПФЛ διοργανώνει τα πρωταθλήματα του δευτέρου και τρίτου επιπέδου ποδοσφαίρου στην Ουκρανία. Επιβάλλει τους κανονισμούς και διασφαλίζει ότι οι διοργανώσεις διεξάγονται υπό την έννοια του «ευ αγωνίζεσθαι».

## Ιστορία
Η ПФЛ ιδρύθηκε στις 26 Μαΐου του 1996 κατά τη διάσκεψη των επαγγελματικών σωματείων (ομάδες) της Ουκρανίας. Ο πρώτος πρόεδρος της εν λόγω οργάνωσης διετέλεσε ο Χριχόρι Σούρκις. Στις 17 Ιουλίου, η ПФЛ πήρε την έγκριση της Ομοσπονδίας Ποδοσφαίρου της Ουκρανίας (ФФУ) για τη διοργάνωση όλων των επαγγελματικών πρωταθλημάτων της χώρας. Τον Αύγουστο του 2000 ο Χριχόρι Σούρκις εξελέγη ο πρόεδρος της ФФУ, και ο νέος πρόεδρος της ПФЛ εξελέγη στις 22 Δεκεμβρίου, ο οποίος ήταν ο αντιπρόεδρος της Σαχτάρ Ντονέτσκ, Ραβίλ Σαφιούλιν. Αργότερα επανεξελέγη για δεύτερη θητεία.

Το καλοκαίρι του 2008, η Βίσα λίχα (Вища ліга) αναμορφώθηκε σε αυτοδιοικούμενο οργανισμό που προστατεύει τα συμφέροντα των συλλόγων που συμμετέχουν σε αυτή. Ως αποτέλεσμα, από τότε η ПФЛ διοργανώνει μόνο την πρώτη και τη δεύτερη κατηγορία. Η ίδια η ПФЛ επίσης μεταρρυθμίστηκε, δημιουργώντας ξεχωριστό συμβούλιο για κάθε κατηγορία.

## Λογότυπο
Το λογότυπο της ένωσης έχει εξελιχθεί με την πάροδο του χρόνου. Ένα νέο λογότυπο παρουσιάστηκε το 2017.


 PFL logo.gif|1996–2016
 PFL logo 2017.png|2017–σήμερα


## Παραπομπές


## Εξωτερικοί σύνδεσμοι

* 

Κατηγορία:Ποδόσφαιρο στην Ουκρανία
Αθήναιο Αρκαδίας

Το **Αθήναιο**, επισήμως γνωστό ως **Αθήναιον**, είναι χωριό της Τοπικής κοινότητας Αθήναιου της Δημοτικής ενότητας Βαλτετσίου του Δήμου Τρίπολης. Στην Τοπική κοινότητα Αθήναιου υπάγεται και ο οικισμός Μαρμαριά με τον οποίο αποτελούσε κοινότητα από το 1964 έως το 1998 οπότε εντάχθηκε στον Καποδιστριακό Δήμο Βαλτετσίου, μέχρι το 2010 όταν ο Δήμος Βαλτετσίου εντάχθηκε στον Καλλικρατικό Δήμο Τρίπολης. Η παλαιότερη ονομασία του ήταν «Αλύκα» ή «Αλήκα» (Αλή, Τουρκ. όνομα) και μετονομάστηκε σε Αθήναιον το 1928 (Φ.Ε.Κ. 193 τ.Α 1928).

## Ιστορία
Ιστορικά στοιχεία για το Αθήναιον αναφέρονται από  τον Παυσανία, που περιηγήθηκε την περιοχή το 174 μ.Χ. Αριστερά του Αθηναίου υπήρχε «Ναός Αθηνάς με άγαλμα εν αυτώ λίθου». Πρόκειται για τον αρχαϊκό ναό ερείπια του οποίου υπάρχουν στην κορυφή του Αϊ-Λια Ασέας. 

Κατά την απογραφή των Ενετών που έγινε μεταξύ των ετών 1698–1700 από τον Διοικητή Francesco Grimani, το «Alica» αναφέρεται να ανήκει στην επαρχία («territorio») του Μυστρά με 19 οικογένειες και 57 κατοίκους.  

Σημείωση: Κατά την απογραφή των Ενετών, οικισμός «Alica» αναφέρεται και στην επαρχία της Χρύσαφας (στη Μάνη). Η σημερινή του ονομασία είναι «τα Άλικα» και ανήκει στο Δήμος Ανατολικής Μάνης. 

Αναφέρεται από τους αγωνιστές του 1821 στα απομνημονεύματα των Θεόδωρου Κολοκοτρώνη και Κανέλλου Δεληγιάννη.

Το Αθήναιον βρίσκεται περίπου 1 χιλιόμετρο βορειότερα από τη θέση του αρχαίου και δημιουργήθηκε σαν οικισμός κατά τα μεσαιωνικά χρόνια, ενώ μετά τα Ορλωφικά το 1770 και την Επανάσταση του 1821 καταστράφηκε ολοσχερώς το 1825 και χτίστηκε ξανά μετά το 1828. Οι πρώτοι κάτοικοι δεν ξεπερνούσαν τις 5-6 οικογένειες και τα 30 άτομα. Σύντομα είχε αλματώδη αύξηση πληθυσμού (1851 196, 1861 264, 1896 353, 1910 440, 1920 418, 1930 481, 1940 530, 1951 478, 1961 385, 1971 350, 1981 225, 1991 193, 2001 112, 2011 92) ενώ το 2015 είχε 64 κατοίκους, κατά πλειοψηφία ηλικιωμένους.

### Ιστορικό πληθυσμού
Η δημογραφική εξέλιξη του οικισμού κατά τις τελευταίες δεκαετίες είναι η εξής:

## Πρόσωπα
* Κώστας Τριανταφυλλόπουλος (1956–2021), ηθοποιός.

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Τρίπολης
Εργατοπατέρας

Ο **εργατοπατέρας** στην ελληνική πολιτική ορολογία είναι όρος που δηλώνει τον κατ’ επάγγελμα συνδικαλιστή , ο οποίος έχει ως κύριο στόχο τη διατήρηση της  ηγετικής θέσεώς του στα συνδικαλιστικά όργανα.

Ο όρος αυτός χρησιμοποιήθηκε για πρώτη φορά κατά την περίοδο του μεσοπολέμου. Η κυβέρνηση του Ελευθερίου Βενιζέλου (1928-1932) είχε προσπαθήσει να αποκόψει το συνδικαλιστικό κίνημα από την άμεση επιρροή του Κομμουνιστικού Κόμματος και να προσεταιριστεί τον «νομοταγή συνδικαλισμό». Έτσι, στην ηγεσία της Γενικής Συνομοσπονδίας Εργατών Ελλάδος δόθηκαν τέσσερις μόνιμες θέσεις στη Γερουσία και διάφορα πόστα σε οργανισμούς και ιδρύματα. Η ΓΣΕΕ άρχισε να χρηματοδοτείται από το Κράτος.

Κατ’ αυτόν τον τρόπο το συνδικαλιστικό κίνημα απέκτησε δεσμούς εξάρτησης από το κράτος και από την Κυβέρνηση. Οι δεσμοί αυτοί δεν ωφέλησαν το συνδικαλιστικό κίνημα, αλλά δημιούργησαν διάφορα παθολογικά φαινόμενα, όπως η εμφάνιση «εργατοπατέρων», δηλαδή ανθρώπων οι οποίοι συντηρούνταν από το κράτος μέσω της συμμετοχής τους στις συνδικαλιστικές οργανώσεις, εντός των οποίων επεδίωκαν να καταλάβουν και να διατηρήσουν ηγετικές θέσεις. Οι «εργατοπατέρες» επιδίωκαν να δημιουργήσουν πελατειακές θέσεις με εργαζομένους, προκειμένου να διατηρήσουν το πόστο τους που τους εξασφάλιζε μία ή περισσότερες υψηλές αποζημιώσεις.

## Παραπομπές


Κατηγορία:Έλληνες συνδικαλιστές
Γιάννης Καλομοίρης

Ο **Γιάννης Καλομοίρης** υπήρξε συνδικαλιστής στη διάρκεια του μεσοπολέμου , κατατασσόμενος μεταξύ των λεγόμενων «ρεφορμιστών» (συντηρητικών).

Θεωρούταν ικανός να προσαρμόζεται σε «νέες καταστάσεις» και γι' αυτό διορίσθηκε Γενικός Γραμματέας της Γ.Σ.Ε.Ε.,   λίγο πριν από την Κατοχή, από τον Υπουργό Εργασίας της Κυβερνήσεως Ι. Μεταξά  και  πρώην Γενικό Γραμματέα της Γ.Σ.Ε.Ε. Αριστείδη Δημητράτο  

Πάντως, η κατοχική κυβέρνηση Τσολάκογλου, διά του Υπουργού Εργασίας Λιβιεράτου, αντικατέστησε τον Καλομοίρη και τη διοίκηση της Γ.Σ.Ε.Ε. τον Αύγουστο 1941, απλώς διότι ο κατοχικός υπουργός Εργασίας ήθελε να τοποθετήσει στη διοίκηση της Γ.Σ.Ε.Ε. τους δικούς του φίλους .   
  
Κατά της αντικαταστάσεως της διοικήσεως της Γ.Σ.Ε.Ε., ο Καλομοίρης δεν παρέλειψε να διαμαρτυρηθεί προς τον ίδιο τον Μουσολίνι, επικαλούμενος μάλιστα τη φασιστική ιδεολογία .

Ο Καλομοίρης συνέπραξε ως εκπρόσωπος των ρεφορμιστών στη σύμπηξη του Εργατικού Εθνικού Απελευθερωτικού Μετώπου και συμμετείχε στη δράση του κατά τη διάρκεια της Κατοχής.

## Παραπομπές


Κατηγορία:Έλληνες συνδικαλιστές
Κατηγορία:Μέλη του ΕΑΜ
Združenje 1. SNL

Η **Združenje 1. SNL** είναι οργανισμός που ιδρύθηκε από τους συλλόγους του πρωταθλήματος της ανώτατης κατηγορίας της Σλοβενίας, και αποτελούσε το διοικητικό όργανο του πρωταθλήματος 1. ΣΝΛ (1. SNL), μεταξύ του 1996 και του 2012. Τα μέλη του είναι οι επαγγελματικοί ποδοσφαιρικοί σύλλογοι που συμμετέχουν στην πρώτη κατηγορία της Σλοβενίας και κάθε ομάδα έχει έναν εκπρόσωπο.

Η ιστορία της σλοβενικής πρώτης κατηγορίας, 1. SNL, που ξεκίνησε το 1991, μετά την ανεξαρτησία της Σλοβενίας, όταν οι καλύτεροι σε επιδόσεις σύλλογοι της Σλοβενίας δημιούργησαν ένα πρωτάθλημα, τότε αυτό διεξαγόταν από την Ποδοσφαιρική Ομοσπονδία της Σλοβενίας (NZS) η οποία είχε την ευθύνη της διοργάνωσης μέχρι Ιανουάριο 2001 όταν ανέλαβε η Združenje 1. SNL. Η αλλαγή έγινε σύμφωνα με τους κανόνες της Ποδοσφαιρικής Ομοσπονδίας της Σλοβενίας, της UEFA και της FIFA.

Από τις αρχές του 2012 το πρωτάθλημα και πάλι διοργανώνεται από την Ποδοσφαιρική Ομοσπονδία της Σλοβενίας. Η Združenje 1. SNL η οποία ιδρύθηκε το 1993, παραμένει ως οργάνωση που προασπίζει τα συμφέροντα όλων των συλλόγων που συμμετέχουν στην πρώτη κατηγορία.

## Παραπομπές


## Εξωτερικοί σύνδεσμοι
* 

Κατηγορία:Ποδόσφαιρο στη Σλοβενία
Κατάλογος χωρών κατά ποσοστό ανεργίας

Μέθοδοι υπολογισμού και παρουσίασης του ποσοστού ανεργίας ποικίλλουν από χώρα σε χώρα. Ορισμένες χώρες μετράνε μόνο ασφαλισμένους ανέργους, κάποιες μετράνε μόνο όσους λαμβάνουν επίδομα κοινωνικής πρόνοιας, κάποιες μετράνε τα άτομα με ειδικές ανάγκες και άλλους μόνιμα μη απασχολήσιμους ανθρώπους, ορισμένες χώρες μετρούν όσους επιλέγουν (και είναι οικονομικά σε θέση) να μην εργάζονται, που υποστηρίζεται από τους συζύγους και φροντίζουν μια οικογένεια, κάποιες μετράνε φοιτητές στο πανεπιστήμιο και ούτω καθεξής.

Για λόγους σύγκρισης, οι εναρμονισμένες τιμές δημοσιεύονται από την Διεθνή Οργάνωση Εργασίας (ΔΟΕ) και τον ΟΟΣΑ. Το εναρμονισμένο ποσοστό ανεργίας της ΔΟΕ αναφέρεται σε εκείνους που επί του παρόντος δεν εργάζονται, αλλά είναι πρόθυμοι και ικανοί να εργαστούν με αμοιβή, που διατίθενται σήμερα για εργασία, και έχουν ψάξει ενεργά για εργασία. Το εναρμονισμένο ποσοστό ανεργίας του ΟΟΣΑ δίνει τον αριθμό των ανέργων ως ποσοστό του εργατικού δυναμικού.

 με πλάγια γράμματα είναι: χώρες εκτός ΟΗΕ / χώρες μη διεθνώς αναγνωρισμένες / εξαρτημένες ή αυτόνομες περιοχές / υπερπόντιες κτήσεις κρατών κ.λ.π.

## Παραπομπές

Κατηγορία:Κατάλογοι χωρών
Κατηγορία:Ανεργία
Θέμα Μαρίσοβου και Μοροβίσδου

Η **Θέμα Μαρίσοβου και Μοροβίσδου**, ήταν διοικητική διαίρεση, μικρό συνοριακό Θέμα πιθανότατα στρατηγίδα, της Βυζαντινής Αυτοκρατορίας στην σημερινή Αλβανία και την περιοχή του Πωγωνίου και της Ζαγοράς στα ελληνοαλβανικά σημερινά σύνορα. 

Το Θέμα περιελάμβανε τα κάστρα ή φρούρια του Μορίσοβου και του Μοροβίσδου. Αναφέρεται σαν Θέμα στα τέλη του 12ου αιώνα.

## Παραπομπές


Κατηγορία:Θέματα της Βυζαντινής Αυτοκρατορίας
Κατηγορία:Μεσαιωνική Αλβανία
Γεώργιος Βλάχος (δημοσιογράφος)

Ο **Γεώργιος A. Βλάχος** (1886 - 1951) ήταν Έλληνας δημοσιογράφος, εκδότης και θεατρικός συγγραφέας. Υπήρξε ο εμπνευστής και εκδότης της εφημερίδας «*[[Η Καθημερινή]]*», που από την ίδρυσή της το 1919 και μέχρι σήμερα θεωρείται από τις σημαντικότερες της ελληνικής κεντροδεξιάς.

## Βιογραφικό
Γιος του συγγραφέα Άγγελου Βλάχου, γεννήθηκε στην Αθήνα το 1886. Απόφοιτος της Νομικής Σχολής του Πανεπιστημίου Αθηνών, αρχικά εργάστηκε ως τμηματάρχης στην Εθνική Τράπεζα, ενώ το 1914 εξέδωσε το λογοτεχνικό περιοδικό «*Παναθήναια*». Έγραψε επίσης και διάφορα θεατρικά έργα.

Το 1919 εξέδωσε την «*[[Η Καθημερινή|Καθημερινή]]*», που γρήγορα εξελίχθηκε στην σημαντικότερη εφημερίδα της αντιβενιζελικής παράταξης. Στις 14 και 17 Αυγούστου 1922 με δύο άρθρα του («Οίκαδε» και «Πομερανοί») στην *Καθημερινή*, κατ' εντολή του Γούναρη (όπως δήλωσε αργότερα), υποστήριξε την εσπευσμένη επιστροφή της Στρατιάς Μικράς Ασίας στην Ελλάδα, αδιαφορώντας για τους εκεί ελληνικούς πληθυσμούς. Για αυτά τα δύο άρθρα κατηγορήθηκε από τους βενιζελικούς ότι υπέσκαψε το ηθικό των μαχόμενων τμημάτων και συντέλεσε στην κατάρρευση του μετώπου. 

Στα ταραγμένα χρόνια του μεσοπολέμου, ο Βλάχος υποστήριζε ότι η αρμονική ενσωμάτωση των λεγόμενων «*Νέων Χωρών*» στο ελληνικό κράτος θα γινόταν εφικτή μόνο με παραχώρηση δικαιωμάτων σε μειονοτικούς πληθυσμούς όπως οι Εβραίοι της Θεσσαλονίκης, οι Μουσουλμάνοι της Δυτικής Θράκης και οι Σλαβόφωνοι της Φλώρινας και της Καστοριάς, θέση ριζικά αντίθετη από αυτή των βενιζελικών που πίστευαν στην ανταλλαγή πληθυσμών και την ομογενοποίηση της Βόρειας Ελλάδας με την συστηματική καλλιέργεια ελληνικού εθνικού φρονήματος. Η υιοθέτηση τέτοιων θέσεων από τον Βλάχο και την «*Καθημερινή*» ήταν εν πολλοίς αναπόφευκτη, καθώς οι προσφυγικοί πληθυσμοί της Βόρειας Ελλάδας υποστήριζαν φανατικά τον Βενιζέλο.

Το προσωπικό μένος του Βλάχου εναντίον του Βενιζέλου κορυφώθηκε το 1932-33, όταν του επιτέθηκε με την φράση «*σε πτύω τρίς κατά πρόσωπον, τέως αλήτη και νυν Πρωθυπουργέ*».

Η Καθημερινή στήριξε το 1936 την υπηρεσιακή κυβέρνηση του Ιωάννη Μεταξά, καθώς και τη Δικτατορία της 4ης Αυγούστου αργότερα.

Στις 8 Μαρτίου 1941 δημοσιεύτηκε στην «*Καθημερινή*» η «*ανοικτή επιστολή προς τον Αδόλφο Χίτλερ*» του Γ. Βλάχου, που θεωρείται από τα σπουδαιότερα δημοσιογραφικά κείμενα της περιόδου.

Μετά την απελευθέρωση, ο Γεώργιος Βλάχος συνέχισε την στήριξή του στο Λαϊκό Κόμμα. Πέθανε το 1951 στην Αθήνα, και τον διαδέχθηκε η κόρη του Ελένη Βλάχου, επίσης γνωστή δημοσιογράφος.

## Παραπομπές


## Εξωτερικοί σύνδεσμοι
*Γεώργιος Βλάχος στον ''Πανδέκτη'', του Εθνικού Ιδρύματος Ερευνών.

Κατηγορία:Έλληνες δημοσιογράφοι του 19ου αιώνα
Κατηγορία:Έλληνες εκδότες
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Γιώργος Δούρος

Ο **Γιώργος Δούρος** (1962) είναι Έλληνας πρώην διαιτητής ποδοσφαίρου.

## Βιογραφικό
Γεννήθηκε το 1962 στο Βέλο Κορινθίας, όπου και μεγάλωσε. Είναι ιδιοκτήτης καταστήματος καθαρισμού ρούχων. Γείτονές του είναι ο δικηγόρος Αλέξης Κούγιας και ο ηθοποιός Στάθης Ψάλτης, που επίσης κατάγονται από το Βέλο.

Από μικρός έπαιζε ποδόσφαιρο, ωστόσο το γεγονός ότι είναι μανιώδης καπνιστής τον εμπόδισε να κάνει καριέρα ως παίκτης, και ασχολήθηκε με τη διαιτησία. Ως διαιτητής είχε μεγάλη καριέρα, καθώς βρισκόταν στους πίνακες της Α΄ Εθνικής για 17 χρόνια, εκπροσωπώντας τον Σύνδεσμο Διαιτητών Κορινθίας. Το τελευταίο παιχνίδι που διαιτήτευσε ήταν τον Απρίλιο του 2005, οπότε αποφάσισε να αποσυρθεί.

Το παιχνίδι που σημάδεψε την καριέρα του Δούρου ήταν το ντέρμπυ Παναθηναϊκού - Ολυμπιακού στις 18 Απριλίου του 2004, το οποίο εν πολλοίς έκρινε το πρωτάθλημα της περιόδου 2003 - 2004. Tο παιχνίδι έληξε ισόπαλο με 2–2, μετά από λάθος του Δούρου, το οποίο έχει παραδεχτεί δημόσια και ο ίδιος ο Δούρος σε συνεντεύξεις του. Συγκεκριμένα, με το σκορ στο 1–2 υπέρ του Ολυμπιακού, ο αμυντικός του Παναθηναϊκού Σωτήρης Κυργιάκος χτύπησε με γροθιά στο πρόσωπο εκτός φάσης και μέσα στη μεγάλη περιοχή του τον επιθετικό του Ολυμπιακού Ζιοβάνι, ο οποίος ανταπέδωσε με κλωτσιά. Ο Δούρος αντί να σφυρίξει πέναλτυ υπέρ του Ολυμπιακού και να αποβάλει και τους δύο παίκτες ως όφειλε, απέβαλε μόνο τον Ζιοβάνι αφήνοντας εντελώς ατιμώρητο τον Κυργιάκο να συνεχίσει τον αγώνα. Ωστόσο και ο Παναθηναϊκός είχε παράπονα από εκείνο το παιχνίδι, κυρίως για το γκολ του Στολτίδη που πιθανόν δεν πέρασε τη γραμμή, για ένα πέναλτι του Ανατολάκη στον Κωνσταντίνου και δύο αποβολές (Γεωργάτος, Καστίγιο).

Ο Δούρος έχει δηλώσει, για την διαιτησία του σε εκείνον τον αγώνα, ότι «*είναι αποβολή και πέναλτυ υπέρ του Ολυμπιακού. Αδίκησα τους παίκτες του Ολυμπιακού με αυτό το λάθος μου, τον προπονητή και τους φιλάθλους*». Ο Ολυμπιακός χαρακτήρισε «*Δούρειο*» το πρωτάθλημα που κατέκτησε ο Παναθηναϊκός.

Μετά το κλείσιμο της καριέρας του συνέχισε να είναι ενεργός στο χώρο του ποδοσφαίρου, και διετέλεσε πρόεδρος του Συνδέσμου Διαιτητών Κορινθίας, αλλά και πρόεδρος της Κεντρικής Επιτροπής Διαιτησίας (ΚΕΔ) της ΕΠΟ, μετά την παραίτηση του Κύρου Βασσάρα το 2012.

## Παραπομπές


Κατηγορία:Έλληνες διαιτητές ποδοσφαίρου
Θέμα Φιλιππούπολης, Μόρας, Βερόης και Αχριδώς

Το **Θέμα Φιλιππούπολης, Μόρας, Βερόης και Αχριδώς**, ήταν διοικητική διαίρεση, Θέμα, της Βυζαντινής Αυτοκρατορίας στην σημερινή Βουλγαρία με πρωτεύουσα την Φιλιππούπολη κατά τον 12ο αιώνα όταν και τα εδάφη του κατακτήθηκαν, το 1204 περίπου, από τον Καλογιάν της Βουλγαρίας.

Το θέμα Φιλιππούπολης, Μόρας, Βερόης και Αχριδώς αναφέρεται και το 1198 σε χρυσόβουλο του Αλέξιου Β΄ Κομνηνού σαν *Θέμα Φιλιππούπολης, Μόρας, Βερόης και Αχριδώς*. Πιθανότατα δημιουργήθηκε με την ένωση των Θεμάτων Φιλιππούπολης και Βερόης και τις περιφέρειες των φρουρίων της Μόρας και της Αχριδώς. Η Αχριδώ βρισκόταν στην Ροδόπη και αποτελούσε ανέκαθεν τμήμα του Θέματος Φιλιππούπολης ενώ η Μόρα ήταν φρούριο ανάμεσα στην Φιλιππούπολη και την Τριαδίτσα.

Το 1242 το θέμα καταργήθηκε και στην επικράτεια του δημιουργήθηκαν δύο νέα, το Θέμα Τζεπαίνης και Στενημάχου και το Θέμα Αχριδώς.

Γνωστοί διοικητές ήταν οι :
* Νικήτας Χωνιάτης, 1189
* Κωνσταντίνος, 1194

## Παραπομπές


## Πηγές
* Κυριαζόπουλος, Χρίστος (1997, Αριστοτέλειο Πανεπιστήμιο Θεσσαλονίκης (ΑΠΘ)), Η Θράκη κατά τους 10ο - 12ο αιώνες: συμβολή στη μελέτη της πολιτικής, διοικητικής και εκκλησιαστικής της εξέλιξη
* Νικόλαος Σ.  Ακριτίδης, Η εκκλησιαστική γεωγραφία του Οικουμενικού Πατριαρχείου από τον 9ο αιώνα έως το 1453
* Πολιτική Γεωγραφία του μεσαιωνικού βουλγαρικού κράτους. Μέρος Ι Από 681 - 1.018, Peter Koledarov

Κατηγορία:Θέματα της Βυζαντινής Αυτοκρατορίας
Κατηγορία:Μεσαιωνική ιστορία της Βουλγαρίας
Κατεπανίκιον Ρούσιον

Το **Κατεπανίκιον Ρούσιον** ήταν διοικητική διαίρεση της Βυζαντινής Αυτοκρατορίας στην σημερινή Βουλγαρία. Τα κατεπανίκια των τελευταίων αιώνων της αυτοκρατορίας ήταν μικρές συνοριακές διαιρέσεις, σε αντίθεση με τα αντίστοιχα του 10ου και 11ου αιώνα, που περιελάμβαναν μία πόλη ή κάστρο και τις γύρω περιοχές.

Το Κατεπανίκιον αναφέρεται το 1198 σε χρυσόβουλο, το "Περί διανομής", του Αλέξιου Β΄ Κομνηνού προς τους Ενετούς και σε ποιές επαρχίες μπορούσαν να ασκούν ελεύθερα το εμπόριο.

## Παραπομπές


Κατηγορία:Κατεπανάτα της Βυζαντινής Αυτοκρατορίας
Κατηγορία:Μεσαιωνική ιστορία της Βουλγαρίας
Καπετανίκιον Μεγάλης Βλαχίας

Το **Κατεπανίκιον Μεγάλης Βλαχίας** ήταν διοικητική διαίρεση της Βυζαντινής Αυτοκρατορίας. Τα κατεπανίκια των τελευταίων αιώνων της αυτοκρατορίας ήταν μικρές συνοριακές διαιρέσεις, σε αντίθεση με τα αντίστοιχα του 10ου και 11ου αιώνα, που περιελάμβαναν μία πόλη ή κάστρο και τις γύρω περιοχές. Το συγκεκριμένο από το όνομα του περιελάμβανε πόλη του Αίνου κοντά στις εκβολές του Έβρου.

Το Κατεπανίκιον αναφέρεται τον 14ο αιώνα στην σημερινή Θεσσαλία σε περιοχή όπου ζούσαν βλαχόφωνοι.

## Παραπομπές


Κατηγορία:Κατεπανάτα της Βυζαντινής Αυτοκρατορίας
Καπετανίκιον Ζίχνας

Το **Κατεπανίκιον Ζίχνας** ήταν διοικητική διαίρεση της Βυζαντινής Αυτοκρατορίας. Τα κατεπανίκια των τελευταίων αιώνων της αυτοκρατορίας ήταν μικρές συνοριακές διαιρέσεις, σε αντίθεση με τα μεγάλα σε έκταση αντίστοιχα του 10ου και 11ου αιώνα, που περιελάμβαναν μία πόλη ή κάστρο και τις γύρω περιοχές. 

Το κατεπανίκιο περιελάμβανε την μεσαιωνική πόλη της Ζίχνας, η σημερινή Παλιά Ζίχνη, ήταν οχυρωμένη με ισχυρό κάστρο. Αναφέρεται σαν κατεπανίκιο πρώτη φορά το 1310.

## Παραπομπές


Κατηγορία:Κατεπανάτα της Βυζαντινής Αυτοκρατορίας
Γερμανός (στρατηγός υπό τον Φωκά)

Ο **Γερμανός** (πέθανε το 604) ήταν Βυζαντινός στρατηγός που υπηρέτησε υπό τον Αυτοκράτορα Φωκά (βασίλεψε 602–610) στα αρχικά στάδια του Βυζαντινοσασανιδικού Πολέμου του 602-628.

## Βιογραφία
Ο Γερμανός είναι πιθανά ο ίδιος με τον δούκα της Φοινίκης, που επιλέχτηκε από τον στρατό ως ηγέτης του κατά την ανταρσία στο Μονόκαρτον το Πάσχα του 588, στην θέση του Πρίσκου. Παρότι ο Γερμανός επανέφερε την πειθαρχία και οδήγησε τον στρατό σε νίκη κατά τον Περσών, δικάστηκε και βρέθηκε ένοχος σε μεταγενέστερο δικαστήριο. Καταδικασμένος σε θάνατο, γρήγορα έλαβε συγχώρεση και έλαβε ανταμοιβές από τον Αυτοκράτορα Μαυρίκιο (βασίλεψε 582–602).

Το 602, λίγο πριν το ξέσπασμα της επανάστασης εναντίον του Αυτοκράτορα Μαυρικίου που έφερε τον Φωκά στην εξουσία, ο Γερμανός τοποθετήθηκε ως διοικητής του στρατηγικά σημαντικού φρουρίου της Δάρας στη Μεσοποταμία. Στις αρχές του 603, έφτασε ο Λίλιος, ο απεσταλμένος που έστειλε ο Φωκάς για να ανακοινώσει την προσχώρησή του στον Πέρση σάχη Χοσρόη Β΄ (βασίλεψε 590–628). Αυτή την εποχή, αναφέρεται ότι ο Γερμανός δέχθηκε την επίθεση και τραυματισμό από έναν από τους στρατιώτες του, αλλά σύντομα ανάρρωσε.

Στα τέλη του 603, ο Ναρσής, ο Βυζαντινός διοικητής των ανατολικών στρατιών, επαναστάτησε εναντίον του Φωκά. Απέτυχε να διασφαλίσει την υποστήριξη του μεγαλύτερου μέρους του στρατού, και ο Γερμανός διατάχθηκε να τον πολιορκήσει στην βάση του την Έδεσσα. Ο Ναρσής, ωστόσο, είχε ζητήσει και λάβει την υποστήριξη του Χοσρόη Β΄, που προσπαθούσε να ανακτήσει τα χαμένα εδάφη του και να εκδικηθεί τον θάνατο του Αυτοκράτορα Μαυρικίου, που τον είχε βοηθήσει να ανακτήσει τον θρόνο του το 591. Ο Χοσρόης λοιπόν έστειλε τον Περσικό στρατό στη Μεσοποταμία. Ο Γερμανός συνάντησε τους Πέρσες σε μάχη κοντά στην πόλη Κωνσταντίνη, αλλά ηττήθηκε και τραυματίστηκε σοβαρά, πεθαίνοντας λίγες ημέρες μετά στην Κωνσταντίνη.

## Παραπομπές


## Πηγές
*
*

Κατηγορία:Βυζαντινοί στρατηγοί
Κατεπανίκιον Ποπολίας

Το **Κατεπανίκιον Ποπολίας ή Λυκοσχίσματος** ήταν διοικητική διαίρεση της Βυζαντινής Αυτοκρατορίας. Τα κατεπανίκια των τελευταίων αιώνων της αυτοκρατορίας ήταν μικρές συνοριακές διαιρέσεις, σε αντίθεση με τα μεγάλα σε έκταση αντίστοιχα του 10ου και 11ου αιώνα, που περιελάμβαναν μία πόλη ή κάστρο και τις γύρω περιοχές. Ποπολία ήταν, τότε, το όνομα της αρχαίας Αμφίπολης που διασωζόταν ως ένα μικρό χωριό.

Το κατεπανίκιο βρισκόταν στην σημερινή Μακεδονία, και την περιοχή του κόλπου του Ορφανίου. Δημιουργήθηκε το 1261 και υπαγόταν σαν υποδιαίρεση στο Θέμα Σερρών, πιθανότατα διατηρήθηκε ως τον 13ο αιώνα όταν η περιοχή κατακτήθηκε από τους Σέρβους.

## Παραπομπές


Κατηγορία:Κατεπανάτα της Βυζαντινής Αυτοκρατορίας
Με τα παντελόνια κάτω

***Με Τα Παντελόνια Κάτω*** ήταν ο τίτλος μιας ελληνικής κωμικής τηλεοπτικής σειράς που προβλήθηκε από τους τηλεοπτικούς δέκτες του Mega τις σεζόν 2012–2014. Τη διασκευή του σεναρίου υπέγραψαν ο Βασίλης Σπηλιόπουλος και ο Άγγελος Χασάπογλου, ενώ τη σκηνοθεσία ανέλαβε ο Βασίλης Θωμόπουλος. Η σειρά ξεκίνησε με καθυστέρηση εξαιτίας των οικονομικών δυσχερειών που επικρατούσαν, όμως λόγω της επιτυχίας που σημείωσε ανανεώθηκε για ακόμα έναν κύκλο επεισοδίων.

## Επισκόπηση σειράς

## Πλοκή
Η σειρά βασίζεται στην ισπανική σειρά "Con el Culo al Aire". Η ελληνική εκδοχή είναι προσαρμοσμένη στην ελληνική κουλτούρα και έτσι η σειρά αντικατοπτρίζει τις περιπέτειες της καθημερινότητας, που ζουν πια οι περισσότεροι Έλληνες λόγω της κρίσης. Σε ένα κάμπινγκ μετακομίζουν κάθε λογής άνθρωποι, όλοι θύματα της κρίσης. Όντες όλοι τσακισμένοι όσον αφορά στα οικονομικά τους, έχοντας χάσει περιουσίες και δουλειά, αποφασίζουν να κάνουν μια νέα αρχή και να μετακομίσουν στο κάμπινγκ. Ένα μωσαϊκό ανθρώπων με διαφορετικά στοιχεία ο καθένας και διαφορετικές προσωπικότητες γίνονται οι ένοικοι του...

## Διανομή

### Έκτακτες Συμμετοχές
* Παναγιώτης Μπουγιούρης (Αχιλλέας)
* Κλέλια Ρένεση (Μαργαρίτα)
* Κώστας Τριανταφυλλόπουλος (Γεράσιμος)
*Τάσος Γιαννόπουλος (Θοδωρής)
* Άλκης Παναγιωτίδης (Θανάσης)
* Θανάσης Βισκαδουράκης (παραχαράκτης)
* Σωτήρης Καλυβάτσης (Σταύρος)
* Αλεξάνδρα Ούστα (Σωτηρία Ρουμελιώτου)
* Αλέξανδρος Μπουρδούμης (Μπουρδούμης)
* Γιάννης Ζουγανέλης (Φρίξος Σταθόπουλος)
*Κώστας Ευρυπιώτης (Φώτης)
* Δημήτρης Κουρούμπαλης (Τζίμης)
* Σπύρος Πούλης (Λεωνίδας)
* Νικολέτα Βλαβιανού (Τζέλα)
* Ηλίας Ζερβός (Ντίνος Βελούσης)
* Νίκη Παλληκαράκη (Κατερίνα)
* Γιώργος Γαλίτης (Στάθης)
* Σπύρος Σπαντίδας (Στέφανος)
*Γεράσιμος Σοφιανός (Μπάμπης)

## Επεισόδια

### Α' Κύκλος (2012-13)

* Προβαλλόταν κάθε Δευτέρα στις 22:30.
* Το τελευταίο επεισόδιο διακόπηκε λόγω μετάδοσης πολιτικών δηλώσεων, και επαναπροβλήθηκε ολόκληρο Πέμπτη στις 21:15.

### Β' Κύκλος (2013-14)

* Προβαλλόταν κάθε Δευτέρα στις 22:30 (επεισόδια 14-19), κάθε Τετάρτη στις 22:30 (επεισόδια 20-26) και κάθε Τρίτη στις 23:30 (επεισόδια 27-34).

## Παραπομπές


## Εξωτερικοί σύνδεσμοι
*

Κατηγορία:Τηλεοπτικές σειρές Mega
Κατηγορία:Ελληνικές κωμικές τηλεοπτικές σειρές
Ένωση Σωματείων Επαγγελματικού Ποδοσφαίρου (Γαλλία)

Η **Ένωση Σωματείων Επαγγελματικού Ποδοσφαίρου** (γαλλικά: *Union des clubs professionnels de football*, UCPF) αποτελεί συνδικάτο που εκπροσωπεί γαλλικές ομάδες ποδοσφαίρου με επαγγελματική ιδιότητα.

Η UCPF απαρτίζεται από 40 μέλη, τα 20 σωματεία που συμμετέχουν στη Λιγκ 1 (αν και η Γκανγκάμπ αποχώρησε λόγο σκανδάλου) και άλλα 20 σωματεία από τη Λιγκ 2.

## Ιστορία
Η UCPF δημιουργήθηκε στις 28 Φεβρουαρίου του 1990 με την επωνυμία «Ένωση Σωματείων Επαγγελματικού Ποδοσφαίρου» (Union des clubs professionnels de football, UCPF).

Ο Ζαν Μισέλ Ολά παραιτήθηκε στις 9 Ιουλίου του 2015, ενώ επανεντάχθηκε μαζί με 18 άλλους προέδρους συλλόγων της Λιγκ 1 στις 12 Αυγούστου του 2015 για να δημιουργήσει ένα άλλο συνδικάτο με την ονομασία «Πρεμιέρ Λιγκ» (Première Ligue).

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Ποδόσφαιρο στη Γαλλία
Πέρκιν (κρατήρας)

Ο **Πέρκιν** (*Perkin*) είναι κρατήρας πρόσκρουσης στην αθέατη από την Γη πλευρά της Σελήνης. Κοντά του στα νοτιοανατολικά είναι ο κατάτι μικρότερος κρατήρας Γκιγιόμ και στα δυτικά-νοτιοδυτικά του Dunér. Στα βορειοδυτικά του Πέρκιν βρίσκεται ο μεγάλος κρατήρας ντ' Αλαμπέρ

Ο Πέρκιν έχει σημάδια σοβαρής διάβρωσης από μεταγενέστερες προσκρούσεις. Το σχήμα του εξωτερικού  χείλους έχει αλλοιωθεί. 

## Βιβλιογραφία
* 
* 
* 
* 
* 
* 
* 
* 
* 
* 
* 
* 

## Εξωτερικοί σύνδεσμοι
* 

Κατηγορία:Κρατήρες Σελήνης
Φύλακες του Γαλαξία

Με το όνομα **Φύλακες του Γαλαξία** απαντώνται τα:

*''Φύλακες του Γαλαξία'' (ταινία)
*Φύλακες του Γαλαξία (ομάδα)
*''Φύλακες του Γαλαξία'' (soundtrack)
HMS Lowestoft (1913)

Το **HMS ''Lowestoft*** ήταν ελαφρύ [[καταδρομικό]] κλάσης *Town* το οποίο ναυπηγήθηκε για το [[Βασιλικό Ναυτικό]] την δεκαετία του 1910. Γνώρισε πολεμική δράση στον [[ΑΠΠ|Πρώτο Παγκόσμιο Πόλεμο]] και επιβίωσε αυτού. Τελικά πωλήθηκε για [[σκραπ]] το 1931.

== Περιγραφή ==

Ανήκε στην υποκλάση πλοίων *Birmingham*, που ήταν μεγαλύτερα και βελτιωμένα σε αρκετά σημεία συγκριτικά με της προηγούμενης υποκλάσης *Chatham*. Το ολικό μήκος του ήταν 139,3&nbsp;m, το πλάτος 15,2&nbsp;m και το [[βύθισμα]] 4,9&nbsp;m. Το εκτόπισμα ήταν 5.530&nbsp;t με κανονικό φορτίο και 6.140&nbsp;t με πλήρες. Δώδεκα καυστήρες Yarrow τροφοδοτούσαν τους ατμοστροβίλους Parsons, με το όλο σύστημα να μπορεί να αποδώσει έως και 25.000&nbsp;shp, χάρη στους οποίους το καταδρομικό έφτανε σε μέγιστη ταχύτητα 25,5&nbsp;[[κόμβος|kn]]. Οι καυστήρες χρησιμοποιούσαν [[πετρέλαιο]] ή [[κάρβουνο]] και με τη μέγιστη ποσότητα καυσίμων το σκάφος είχε ακτίνα δράσης 4.140 ναυτικών μιλίων (με ταχύτητα πλεύσης 10&nbsp;kn).

Η κυριότερη βελτίωση της υποκλάσης *Birmingham* συγκριτικά με την *Chatham* έγκειται στην χρήση των ελαφρύτερων και ευκολότερων στην χρήση πυροβόλων BL 6 Mk XII των 152&nbsp;mm. Επειδή τα όπλα αυτά ήταν ελαφρύτερα, κατέστη εφικτή η εγκατάσταση ενός ακόμα πυροβόλου μπροστά από την υπερκτασκευή, φέρνοντας τον συνολικό αριθμό στα εννέα. Όλα τους προστατεύονταν από ασπίδια. Επιπλέον υπήρχαν τέσσερα όπλα των 47&nbsp;mm καθώς και δύο [[τορπιλοσωλήνας|τορπιλοσωλήνες]] των 533&nbsp;mm.

== Επιχειρησιακή ιστορία ==
Η κατασκευή του *Lowestoft* ξεκίνησε στις 27 Ιουλίου 1912 στο [[ναυπηγείο]] του Chatham ([[Chatham Royal Dockyard]]) και η  [[καθέλκυση]] του έλαβε χώρα στις 28 Απριλίου 1914. Στην συνέχεια εντάχθηκε στην δύναμη της 1ης Μοίρας Ελαφρών Καταδρομικών του Κύριου Στόλου (*Grand Fleet'') και τον Αύγουστο του 1914, ενώ είχε πλέον ξεσπάσει ο Πρώτος Παγκόσμιος Πόλεμος, βύθισε ένα γερμανικό εμπορικό πλοίο. Στις 28 Αυγούστου του ίδιου έτους συμμετείχε στη Ναυμαχία της Ελιγολάνδης και στις 24 Ιανουαρίου 1915 στη Ναυμαχία του Ντόγκερ Μπανκ
Τον Φεβρουάριο μεταφέρθηκε στην 2η Μοίρα Ελαφρών Καταδρομικών και το 1916 στην 8η Μοίρα Ελαφρών Καταδρομικών, που επιχειρούσε στην Μεσόγειο. Επιβίωσε του πολέμου και πωλήθηκε τελικά για σκραπ τον Ιανουάριο του 1931.

## Παραπομπές


## Βιβλιογραφία
*
*
* 
*
*
* 
* 
*
*
*
* 

## Εξωτερικοί σύνδεσμοι
* 

Κατηγορία:Καταδρομικά κλάσης Town (1910) του Βασιλικού Ναυτικού
Νιλς Κρίστοφερ Ντουνέρ

Ο **Νιλς Κρίστοφερ Ντουνέρ** (, Μπιλεμπέργκα, 21 Μαΐου 1839 &ndash; Στοκχόλμη, 10 Νοεμβρίου 1914) ήταν Σουηδός αστρονόμος. Γονείς του ήταν οι Νιλς και Πετρονέλλα Ντουνέρ.

Έλαβε το διδακτορικό του από το Πανεπιστήμιο Λουντ και εργάστηκε στο αστεροσκοπείο εκεί από το 1864. Επίσης ήταν καθηγητής Αστρονομίας από το 1888 στο Πανεπιστήμιο της Ουψάλα. Το 1887 έλαβε το Βραβείο *Λαλάντ* και το 1892 το Μετάλλιο Ράμφορντ.

Προς τιμήν του ονομάσθηκαν ο σεληνιακός κρατήρας Ντουνέρ. Επίσης το όρος Dunérfjellet στη νήσο Σβένσκεγια (Svenskøya) και ο κόλπος Dunérbukta στο Σβάμπαρντ, καθώς και το ακρωτήριο Ντουνέρ, στη νήσο Μπγιέρνεγια (Bjørnøya) πήραν το όνομά τους από αυτόν.

## Παραπομπές


## Εξωτερικοί σύνδεσμοι
* Nils Dunér (1839-1914) 

Κατηγορία:Σουηδοί αστρονόμοι
Κατηγορία:Αστρονόμοι του 19ου αιώνα
Κατηγορία:Αστρονόμοι του 20ού αιώνα
LXLE Linux

Το **LXLE** είναι διανομή Linux βασισμένη σε πρόσφατη έκδοση παρατεταμένης υποστήριξης (Long-term support, LTS) λειτουργικού συστήματος Ubuntu/Lubuntu και χρησιμοποιεί το περιβάλλον LXDE. Έχει μικρές απαιτήσεις σε υπολογιστικούς πόρους και λειτουργεί σε παλαιό και νέο υλικό υπολογιστών.

## Απαιτήσεις συστήματος (2015)
* Ελάχιστες: 512 MB of RAM και 8 GB χώρο στον σκληρό δίσκο.
* Προτιμώμενες: 1024 MB για RAM και 8 GB χώρο στον σκληρό δίσκο.

## Υποδοχή
Σε κριτική του 2014 στο *[[Full Circle (περιοδικό)|Full Circle Magazine]]*, ο Γκαμπριέλε Τεταμάντζι (Gabriele Tettamanzi) σημειώνει ότι το LXLE έχει ελάσσονα προβλήματα διεθνοποίησης και τοπικοποίησης αλλά το περιγράφει ως καλό "ελαφρύ και γρήγορο" με "πλούσιο και σταθερό λογισμικό".

## Παραπομπές σημειώσεις


## Εξωτερικοί σύνδεσμοι
*
*

Κατηγορία:Διανομές Linux
HMS Lowestoft

Οκτώ πλοία του Βασιλικού Ναυτικού έφεραν την ονομασία **HMS ''Lowestoft*** ή την αρχαιότερη *'HMS *Lowestoffe**', της ομώνυμης πόλεως του Σάφολκ:

* [[HMS Lowestoffe (1697)|HMS *Lowestoffe* (1697)]] - πλοίο πέμπτης τάξης (fifth rate) με 28 πυροβόλα, το οποίο καθελκύστηκε το 1697. Έγινε ριζική ανακατασκευή του το 1723, οπότε και μετατράπηκε σε σκάφος έκτης τάξης (sixth rate) με 20 πυροβόλα και πωλήθηκε το 1774.
* [[HMS Lowestoffe (1742)|HMS *Lowestoffe* (1742)]] - πλοίο έκτης τάξης με 24 πυροβόλα το οποίο καθελκύστηκε το 1742 και πωλήθηκε το 1748.
* [[HMS Lowestoffe (1756)|HMS *Lowestoffe* (1756)]] - πλοίο έκτης τάξης με 28 πυροβόλα το οποίο καθελκύστηκε το 1756 και βυθίστηκε το 1760.
* [[HMS Lowestoffe (1761)|HMS *Lowestoffe* (1761)]] - πλοίο πέμπτης τάξης με 32 πυροβόλα το οποίο καθελκύστηκε το 1761 και καταστράφηκε το 1801.
* HMS *Lowestoft* (1801) - πλοίο που παραγγέλθηκε το 1801 αλλά ακυρώθηκε το 1805.
* [[HMS Lowestoft (1913)|HMS *Lowestoft* (1913)]]  - ελαφρύ καταδρομικό κλάσης *Town*, το οποίο καθελκύστηκε το 1913 και διαλύθηκε για σκραπ το 1931.
* [[HMS Lowestoft (U59)|HMS *Lowestoft* (U59)]] - *sloop* κλάσης *Grimsby*, το οποίο καθελκύστηκε το 1934. Πωλήθηκε για πολιτική χρήση το 1946 και μετονομάστηκε σε *Miraflores*. Τελικά διαλύθηκε για σκραπ το 1955.
* [[HMS Lowestoft (F103)|HMS *Lowestoft* (F103)]] - ανθυποβρυχιακή φρεγάτα κλάσης *Rothesay* (ή Type 12I). Καθελκύστηκε το 1960 και βυθίστηκε ως πλοίο-εκπαιδευτικός στόχος το 1986.

Επίσης υπήρχε το μπρίκι [[HMS Lowestoffe Prize|HMS *Lowestoffe Prize'']], το οποίο αιχμαλωτίστηκε το 1777.

## Βιβλιογραφία
*

Lowestoft
Λέγκα Σέριε Β

Η «Εθνική Επαγγελματική Ένωση Σέριε Β» (ιταλικά: *Lega Nazionale Professionisti Serie B*, LNPB), κοινώς γνωστή ως **Λέγκα Σέριε Β** (Lega Serie B), είναι το όργανο που διέπει το δεύτερο επίπεδο των επαγγελματικών ποδοσφαιρικών πρωταθλημάτων στην Ιταλία, τη Σέριε Β (Serie B).

## Ιστορία
Ιδρύθηκε στις 7 Ιουλίου του 2010, έπειτα από τη διαίρεση της Λέγκα Κάλτσιο (LNP) σε δύο διακριτά όργανα, η δεύτερη εκ των οποίων ήταν η Λέγκα Σέριε Α (LNPA), η οποία ανέλαβε τη διοργάνωση της Σέριε Α (Serie A). Από τον Απρίλιο του 2011, η LNPB έχει προσχωρήσει στο Σύνδεσμο Ευρωπαϊκών Λιγκών Επαγγελματικού Ποδοσφαίρου (EPFL).

## Οργανισμός
Η LNPB απαρτίζεται από τους συλλόγους που συμμετέχουν στο πρωτάθλημα της Σέριε Β (Serie B), δηλαδή είκοσι δύο αθλητικές εταιρείες σύμφωνα με την τελεφταία αναδιάρθρωση του πρωταθλήματος την περίοδο 2004-05.

## Παραπομπές


## Εξωτερικοί σύνδεσμοι
* 

Κατηγορία:Ποδόσφαιρο στην Ιταλία
Σήραγγα Καλλιδρόμου

Η **σήραγγα του Καλλιδρόμου** είναι δίδυμη σήραγγα μήκους 9,3 χλμ. που είναι μέρος της σιδηροδρομικής γραμμής υψηλών ταχυτήτων Αθηνών - Θεσσαλονίκης, στο τμήμα Τιθορέα-Λειανοκλάδι-Δομοκός. Είναι η μακρύτερη σιδηροδρομική σήραγγα της Ελλάδας και όλων των Βαλκανίων. Η κατασκευή της σήραγγας άρχισε το 1997, ενώ το 2013 έγιναν τα εγκαίνια, ενώ το 2018 ολοκληρώθηκε το κομμάτι Τιθορέα – Λιανοκλάδι και παραδόθηκε σε λειτουργία

## Παραπομπές

 

Κ
Κατηγορία:Κτίρια και κατασκευές στη Στερεά Ελλάδα
Αντιπρόεδρος της Κυπριακής Δημοκρατίας

**Αντιπρόεδρος της Κυπριακής Δημοκρατίας** (τουρκικά: *Cumhuriyet Başkan Yardımcısı*, αγγλικά: *Vice President of the Republic of Cyprus*) είναι ο τίτλος που φέρει ο δεύτερος στην ιεραρχία του Κράτους και της Κυβέρνησης της Κυπριακής Δημοκρατίας. Ο Αντιπρόεδρος της Δημοκρατίας εκλέγεται απ' ευθείας από το λαό για πενταετή θητεία. Σύμφωνα με το Σύνταγμα του 1960, δίνεται στον Αντιπρόεδρο (όπως και στον Πρόεδρο) δικαίωμα τελικής αρνησικυρίας (βέτο) με το οποίο μπορεί να εμποδίσει οποιοδήποτε νόμο ψηφίσει η Βουλή από το να τεθεί σε ισχύ.

Σύμφωνα με το Σύνταγμα, ο Πρόεδρος της Δημοκρατίας προέρχεται από την ελληνική κοινότητα της Κύπρου και ο Αντιπρόεδρος από την τουρκική. Από το 1974 και εντεύθεν η θέση του Αντιπροέδρου παραμένει κενή.

## Αντιπρόεδροι της Κυπριακής Δημοκρατίας (1959-1974)

Κατηγορία:Κατάλογοι που αφορούν την Κύπρο
Ναυτικός Όμιλος Καβάλας

Ο **Ναυτικός Όμιλος Καβάλας** (**Ν.Ο.K.**) αποτελεί αθλητικό σωματείο το οποίο δραστηριοποιείται στο χώρο των θαλάσσιων αθλημάτων. Ιδρύθηκε το 1945 απο μια ομάδα φίλων ανάμεσά τους ο Μίμης Λολίδης και ο Πίπος Λολίδης και εδρεύει στην πόλη της Καβάλας. Διαθέτει τμήματα κολύμβησης, υδατοσφαίρισης και ιστιοπλοΐας (αγωνιστικής και ανοικτής θάλασσας)..

Ο σύλλογος από τον Φεβρουάριο του 2020 συνεχίζει σαν **Ναυταθλητικός Όμιλος Καβάλας Αργοναύτες**. Με ιδιαίτερη έμφαση στον κοινωνικό ρόλο και με τμήματα για άτομα με ειδικές ανάγκες όπως παιδιά με αυτισμό.

## Δράσεις
Ο σύλλογος υλοποιεί το πρωτόκολλο **ΕΧΕDRAMark 776 S1** για την υπεύθυνη  διαχείριση ακαδημιών κολύμβησης.Για την  ολοκληρωμένη προσέγγισης-διαχείριση στη διοίκηση, οργάνωση, έλεγχο κινδύνων και βελτίωση λειτουργιών  των ακαδημιών με λιτό, μετρήσιμο, διαβαθμισμένο τρόπο και εφικτό  στην υλοποίησή του. Το πρωτόκολλο εγκαταστάθηκε από τον οργανισμό Νoriaki Kano Laboratories το 2019.

Στα πλαίσια της άνω υλοποίησης ο σύλλογος υιοθετεί και  στοχοποιεί με βάση την **UN AGENDA 2030 τους 17 στόχους αειφορίας** (στόχοι για τη βιώσιμη ανάπτυξη).

Από τον Σεπτέμβριο του 2019 στα πλαίσια του κοινωνικού έργου του συλλόγου ο ΝΟΚ αναπτύσσει την "κολύμβηση για παιδιά με αυτισμό" στην Καβάλα.

## Παραπομπές


## Εξωτερικοί σύνδεσμοι
* 

Κατηγορία:Ελληνικοί πολυαθλητικοί σύλλογοι
Κατηγορία:Ιδρύσεις αθλητικών συλλόγων το 1945
Καβάλας
Κατηγορία:Ελληνικοί σύλλογοι υδατοσφαίρισης
Κατηγορία:Ελληνικοί σύλλογοι κολύμβησης
Κατηγορία:Αθλητικοί σύλλογοι Καβάλας
NGC 772

Ο **[[Νέος Γενικός Κατάλογος|NGC]] 772** είναι σπειροειδής γαλαξίας τύπου SA(s)b ο οποίος βρίσκεται περίπου 130 εκατομμύρια έτη φωτός από την Γη, στον αστερισμό Κριό. Τον ανακάλυψε στις 29 Νοεμβρίου 1785 ο Ουίλιαμ Χέρσελ (Frederick William Herschel) και καταγράφεται στον *[[Άτλας των περίεργων γαλαξιών|Άτλαντα των Περίεργων Γαλαξιών]]* (*Atlas of Peculiar Galaxies*) ως **Arp 78**.

Έχει διάμετρο 200.000 ετών φωτός, είναι δηλαδή κατά προσέγγιση διπλάσιος από τον Γαλαξία μας, και περιβάλλεται από αρκετούς δορυφορικούς γαλαξίες μικρότερου μεγέθους, συμπεριλαμβανομένου του νάνου ελλειπτικού NGC 770. Στην βαρυτική αλληλεπίδραση ανάμεσα σε αυτόν και τον NGC 772 ενδέχεται να οφείλεται ο επιμήκης βραχίονας του δεύτερου.

Έχουν ανιχνευθεί δύο υπερκαινοφανείς, οι SN 2003 hl και SN 2003 iq, ενώ ενδέχεται ο NGC 772 να έχει πυρήνα Η II.

## Δείτε επίσης
* Γαλαξίας της Δίνης
* NGC 1097

## Παραπομπές


## Αναφορές

## Εξωτερικοί σύνδεσμοι
* 

0772
07525
01466
Κατηγορία:Γαλαξίες Arp
Κατηγορία:Σπειροειδείς γαλαξίες
Κατηγορία:Κριός (αστερισμός)
HMS Dartmouth

Έξι πλοία και μια εγκατάσταση του Βασιλικού Ναυτικού έφεραν την ονομασία **HMS ''Dartmouth***, από την παραθαλάσσια πόλη [[Ντάρτμουθ (Ντέβον)|Ντάρτμουθ]] στο [[Ντέβον (κομητεία)|Ντέβον]].

* [[HMS Dartmouth (1655)|HMS *Dartmouth* (1655)]] - πλοίο 22 πυροβόλων το οποίο [[καθέλκυση|καθελκύστηκε]] το 1655. Μετατράπηκε σε [[πυρπολικό]] το 1688 και ξανά σε ξανά σε πολεμικό πέμπτης τάξης (fifth rate) το 1689. Καταστράφηκε το 1690.
* [[HMS Dartmouth (1672)|HMS *Dartmouth* (1672)]] - πυρπολικό το οποίο αιχμαλωτίστηκε το 1672 και πωλήθηκε το 1674. 
* [[HMS Dartmouth (1693)|HMS *Dartmouth* (1693)]] - πλοίο τέταρτης τάξης (fourth rate) με 48 πυροβόλα το οποίο καθελκύστηκε το 1693. Το αιχμαλώτισαν οι Γάλλοι το 1695, πέρασε ξανά στην κατοχή του Βασιλικού Ναυτικού το 1702 και μετονομάστηκε σε HMS *Vigo*. Καταστράφηκε το 1703.
* [[HMS Dartmouth (1698)|HMS *Dartmouth* (1698)]] - πλοίο τέταρτης τάξης με 50 πυροβόλα. Καθελκύστηκε το 1698, ανακατασκευάστηκε το 1741 και βυθίστηκε μαχόμενο το ισπανικό *Glorioso* το 1747.
* HMS *Dartmouth* - πλοίο τέταρτης τάξης με 50 πυροβόλα το οποίο παραγγέλθηκε το 1746 αλλά ακυρώθηκε το 1748.
* HMS Dartmouth - was one of three ships involved in the Boston Tea Party in 1773.
* [[HMS Dartmouth (1813)|HMS *Dartmouth* (1813)]] - πλοίο πέμπτης τάξηςν (fifth rate) με 36 πυροβόλα το οποίο καθελκύστηκε το 1813. Από το 1831 παρέμεινε μόνιμα ελλιμενισμένο και διαλύθηκε τελικά το 1854.
*HMS *Dartmouth* - [[φρεγάτα]] που καθελκύστηκε το 1860 αλλά ακυρώθηκε το 1864.
* [[HMS Dartmouth (1910)|HMS *Dartmouth* (1910)]] - ελαφρύ καταδρομικό κλάσης *Town*. Καθελκύστηκε το 1911, γνώρισε πολεμική δράση στον [[Α΄ Παγκόσμιος Πόλεμος|Πρώτο Παγκόσμιο Πόλεμο]] και τελικά πωλήθηκε για [[σκραπ]] το 1930.
* HMS *Dartmouth* - ονομασία εγκατάστασης του Ναυτικού στο Βασιλικό Ναυτικό Κολέγιο *Μπριτάνια''.

Κατηγορία:Ονομασίες πλοίων του Βασιλικού Ναυτικού
Βίκος (αποσαφήνιση)

Η ονομασία **Βίκος** μπορεί να αναφέρεται:

* Βίκος (γένος), γένος ψυχανθών φυτών.
* Βίκος Ιωαννίνων, χωριό στην περιοχή των Ζαγοροχωρίων.
* Φαράγγι του Βίκου, φαράγγι στην ίδια περιοχή.
* Φυσικό Μεταλλικό Νερό Βίκος, επωνυμία εμφιαλωμένων νερών
Κατάλογος Υπουργών Εσωτερικών της Ιταλίας

Ο **Υπουργός Εσωτερικών της Ιταλίας** (ιταλικά: *Ministro dell'Interno*) είναι μία από τις πιο σημαντικές θέσεις της ιταλικής κυβέρνησης. Ο σημερινός Υπουργός είναι ο Αντζελίνο Αλφάνο, ο οποίος διορίστηκε στο αξίωμα αυτό στις 28 Απριλίου 2013.

Στα καθήκοντα του Υπουργού Εσωτερικών περιλαμβάνονται η εσωτερική ασφάλεια, η προστασία της συνταγματικής τάξης, η πολιτική προστασία έναντι καταστροφών και τρομοκρατικών επιθέσεων, μεταναστευτικά θέματα, καθώς και άλλα πιθανά προβλήματα. Στο υπουργείο του συντάσσονται τα διαβατήρια, οι ταυτότητες και η νομοθεσία σχετικά με την οπλοκατοχή.

## Κατάλογος Υπουργών Εσωτερικών της Ιταλίας

### Βασίλειο της Ιταλίας

; Κόμματα

***<small>1861–1912:</small>**

***<small>1912–1922:</small>**

***<small>1922–1943:</small>**

 (*μονοκομματικό καθεστώς*)

***<small>1943–1946:</small>**

 

### Ιταλική Δημοκρατία

; Κόμματα:

***<small>1946-1993:</small>**

***<small>Από το 1994:</small>**

Κατηγορία:Ιταλοί πολιτικοί